L 158/28
EL
Επίσημη Εφημερίδα της Ευρωπαϊκής Ένωσης
13.6.2022
(8)
Ο Καναδάς κοινοποίησε στην Επιτροπή την εκδήλωση μίας εστίας υψηλής παθογονικότητας γρίπης των πτηνών σε πουλερικά, η οποία εντοπίζεται στην επαρχία British Columbia, στον Καναδά, και επιβεβαιώθηκε στις 10 Μαΐου 2022 με εργαστηριακή ανάλυση (RT-PCR).
(9)
Ο Καναδάς κοινοποίησε στην Επιτροπή την εκδήλωση δύο εστιών υψηλής παθογονικότητας γρίπης των πτηνών σε πουλερικά: η μία εστία εντοπίζεται στην επαρχία Alberta, στον Καναδά, και η άλλη στην επαρχία Saskatchewan, στον Καναδά· οι δύο εστίες επιβεβαιώθηκαν στις 12 Μαΐου 2022 με εργαστηριακή ανάλυση (RT-PCR).
(10)
Ο Καναδάς κοινοποίησε στην Επιτροπή την εκδήλωση μίας εστίας υψηλής παθογονικότητας γρίπης των πτηνών σε πουλερικά, η οποία εντοπίζεται στην επαρχία Saskatchewan, στον Καναδά, και επιβεβαιώθηκε στις 13 Μαΐου 2022 με εργαστηριακή ανάλυση (RT-PCR).
(11)
Το Ηνωμένο Βασίλειο κοινοποίησε στην Επιτροπή την εκδήλωση μίας εστίας υψηλής παθογονικότητας γρίπης των πτηνών σε πουλερικά, η οποία εντοπίζεται στη Νήσο Whalsay, στις Νήσους Shetland, στη Σκοτία, Ηνωμένο Βασίλειο, και επιβεβαιώθηκε στις 30 Μαΐου 2022 με εργαστηριακή ανάλυση (RT-PCR).
(12)
Οι Ηνωμένες Πολιτείες κοινοποίησαν στην Επιτροπή την εκδήλωση έξι εστιών υψηλής παθογονικότητας γρίπης των πτηνών σε πουλερικά: τρεις εστίες εντοπίζονται στην πολιτεία Idaho των Ηνωμένων Πολιτειών, μία στην πολιτεία New Jersey των Ηνωμένων Πολιτειών, μία στην πολιτεία Oregon των Ηνωμένων Πολιτειών, και μία στην πολιτεία Pennsylvania των Ηνωμένων Πολιτειών· οι εστίες επιβεβαιώθηκαν στις 17 Μαΐου 2022 με εργαστηριακή ανάλυση (RT-PCR).
(13)
Επιπροσθέτως, οι Ηνωμένες Πολιτείες κοινοποίησαν στην Επιτροπή την εκδήλωση τεσσάρων εστιών υψηλής παθογονικότητας γρίπης των πτηνών σε πουλερικά: δύο εστίες εντοπίζονται στην πολιτεία Idaho των Ηνωμένων Πολιτειών, μία στην πολιτεία Minnesota των Ηνωμένων Πολιτειών και μία στην πολιτεία Pennsylvania των Ηνωμένων Πολιτειών· επιβεβαιώθηκαν στις 18 Μαΐου 2022 με εργαστηριακή ανάλυση (RT-PCR).
(14)
Επίσης, οι Ηνωμένες Πολιτείες κοινοποίησαν στην Επιτροπή την εκδήλωση δύο εστιών υψηλής παθογονικότητας γρίπης των πτηνών σε πουλερικά: μία εστία εντοπίζεται στην πολιτεία Idaho των Ηνωμένων Πολιτειών και μία στην πολιτεία South Dakota των Ηνωμένων Πολιτειών· και οι δύο επιβεβαιώθηκαν στις 19 Μαΐου 2022 με εργαστηριακή ανάλυση (RT-PCR).
(15)
Επίσης, οι Ηνωμένες Πολιτείες κοινοποίησαν στην Επιτροπή την εκδήλωση μιας εστίας υψηλής παθογονικότητας γρίπης των πτηνών σε πουλερικά.
Η εστία εντοπίζεται στην πολιτεία Minnesota των Ηνωμένων Πολιτειών και επιβεβαιώθηκε στις 21 Μαΐου 2022 με εργαστηριακή ανάλυση (RT-PCR).
(16)
Επιπροσθέτως, οι Ηνωμένες Πολιτείες κοινοποίησαν στην Επιτροπή την εκδήλωση μιας εστίας υψηλής παθογονικότητας γρίπης των πτηνών σε πουλερικά.
Η εστία εντοπίζεται στην πολιτεία Pennsylvania των Ηνωμένων Πολιτειών και επιβεβαιώθηκε στις 23 Μαΐου 2022 με εργαστηριακή ανάλυση (RT-PCR).
(17)
Οι κτηνιατρικές αρχές του Καναδά, του Ηνωμένου Βασιλείου και των Ηνωμένων Πολιτειών καθόρισαν ζώνη ελέγχου ακτίνας 10 χλμ. γύρω από τις πληγείσες εγκαταστάσεις και εφάρμοσαν πολιτική εξολόθρευσης με σκοπό τον έλεγχο της παρουσίας της υψηλής παθογονικότητας γρίπης των πτηνών και τον περιορισμό της εξάπλωσης της εν λόγω νόσου.
(18)
Ο Καναδάς, το Ηνωμένο Βασίλειο και οι Ηνωμένες Πολιτείες υπέβαλαν στην Επιτροπή πληροφορίες σχετικά με την επιδημιολογική κατάσταση στην επικράτειά τους, καθώς και τα μέτρα που έλαβαν για την πρόληψη της περαιτέρω εξάπλωσης της υψηλής παθογονικότητας γρίπης των πτηνών.
Οι πληροφορίες αυτές αξιολογήθηκαν από την Επιτροπή.
Με βάση την εν λόγω αξιολόγηση και προκειμένου να προστατευτεί το ζωοϋγειονομικό καθεστώς της Ένωσης, δεν θα πρέπει πλέον να επιτρέπεται η είσοδος, στην Ένωση, φορτίων πουλερικών, ζωικού αναπαραγωγικού υλικού πουλερικών και νωπού κρέατος από πουλερικά και πτερωτά θηράματα από τις περιοχές που υπόκεινται σε περιορισμούς οι οποίες οριοθετήθηκαν από τις κτηνιατρικές αρχές του Καναδά, του Ηνωμένου Βασιλείου και των Ηνωμένων Πολιτειών λόγω των πρόσφατων εστιών υψηλής παθογονικότητας γρίπης των πτηνών.
(19)
Επιπλέον, το Ηνωμένο Βασίλειο υπέβαλε επικαιροποιημένες πληροφορίες σχετικά με την επιδημιολογική κατάσταση στην επικράτειά του σε σχέση με δέκα εστίες υψηλής παθογονικότητας γρίπης των πτηνών σε εγκαταστάσεις πουλερικών: οκτώ εστίες κοντά στο Alford, East Lindsey, Lincolnshire στην Αγγλία, στο Ηνωμένο Βασίλειο, οι οποίες επιβεβαιώθηκαν στις 11, 12, 13, 14 και 18 Δεκεμβρίου 2021, μία εστία κοντά στο Grimsby, North East Lincolnshire, Lincolnshire, στην Αγγλία, στο Ηνωμένο Βασίλειο, η οποία επιβεβαιώθηκε στις 21 Φεβρουαρίου 2022 και μία εστία κοντά στο Newtown, Montgomeryshire, Powys, στην Ουαλία, στο Ηνωμένο Βασίλειο, η οποία επιβεβαιώθηκε στις 21 Φεβρουαρίου 2022.
Το Ηνωμένο Βασίλειο υπέβαλε επίσης τα μέτρα που έλαβε για την πρόληψη της περαιτέρω εξάπλωσης της εν λόγω νόσου.
Ειδικότερα, έπειτα από την εκδήλωση των εν λόγω εστιών υψηλής παθογονικότητας γρίπης των πτηνών, το Ηνωμένο Βασίλειο έχει εφαρμόσει πολιτική εξολόθρευσης των πτηνών με στόχο την αναχαίτιση και τον περιορισμό της εξάπλωσης της νόσου.
Επιπλέον, το Ηνωμένο Βασίλειο έχει ολοκληρώσει τα αναγκαία μέτρα καθαρισμού και απολύμανσης μετά την εφαρμογή της πολιτικής εξολόθρευσης στις πληγείσες πτηνοτροφικές εκμεταλλεύσεις στην επικράτειά του.